CELEX: 62012TN0092
Language: sl
Date: 2012-02-23 00:00:00
Title: Zadeva T-92/12: Tožba, vložena 23. februarja 2012 – Gas proti UUNT – Grotto (GAS)

28.4.2012   
            
            
               SL
            
            
               Uradni list Evropske unije
            
            
               C 126/21
            
         Tožba, vložena 23. februarja 2012 – Gas proti UUNT – Grotto (GAS)
   (Zadeva T-92/12)
   2012/C 126/41
   Jezik, v katerem je bila tožba vložena: francoščina
   
      Stranke
   
   
      Tožeča stranka: André Pierre Gas (Marseille, Francija) (zastopnik: L. Levy, odvetnik)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Grotto SpA (Chiuppano, Italija)
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               odločbo prvega odbora za pritožbe Urada za usklajevanje na notranjem trgu (znamke in modeli) z dne 17. novembra 2011 v zadevi R 600/2009-1 v celoti razveljavi in zadevo vrne UUNT v ponovno obravnavanje, da ta odloči ob upoštevanju odločbe Splošnega sodišča;
            
         
               —
            
            
               imetniku izpodbijane znamke Skupnosti naloži plačilo vseh bodočih stroškov tega postopka in povračilo stroškov, ki jih je tožeča stranka do sedaj imela s pritožbenim postopkom.
            
         
      Tožbeni razlogi in bistvene trditve
   
   
      Znamka Skupnosti, ki je predmet zahteve za ugotovitev ničnosti: besedna znamka „GAS“ za proizvode iz razredov 9, 18 in 25 – Registrirana znamka Skupnosti št.o882548.
   
      Imetnik znamke Skupnosti: druga stranka pred odborom za pritožbe
   
      Stranka, ki zahteva ugotovitev ničnosti znamke Skupnosti: tožeča stranka
   
      Obrazložitev zahteve za ugotovitev ničnosti: Obrazložitev zahteve za ugotovitev ničnosti se opira na uporabo členov 53(1)(a) in (c); 8(1)(b); 53(2); in 8(1) Uredbe št. 207/2009 in na francoskih registracijah št. 1594704 in št. 1627459 figurativnih znamk „-GAS- BIJOUX“ in „BIJOUX -GAS-“ za proizvode iz razredov 14 in 25.
   
      Odločba oddelka za izbris: Ugotovitev ničnosti znamke Skupnosti
   
      Odločba odbora za pritožbe: Razveljavitev odločbe oddelka za izbris in zavrnitev zahteve za ugotovitev ničnosti
   
      Navajani tožbeni razlogi:
   
   
                
            
            
               Kršitev člena 56(3) Uredbe št. 40/94 (člen 57(3) v novi uredbi) in pravila 22(3) in (4) Uredbe št. 2868/95; kršitev člena 15(1) in (2) Uredbe št. 40/94 in člena L714(5)(b) francoskega zakonika o intelektualni lastnini; kršitev člena 73 Uredbe št. 40/94 (člen 75 v novi uredbi), ker je odbor za pritožbe večkrat napačno uporabil pravo in storil napake pri presoji glede dokaza uporabe prejšnje znamke kar zadeva razred 25.
            
         
                
            
            
               Napačna uporaba členov 52(1)(a) in 8(1)(b) Uredbe št. 40/94 in kršitev člena 53 Uredbe št. 40/94 ter določb francoskega prava, in sicer člena 2262 civilnega zakonika in člena L714(3) francoskega zakonika o intelektualni lastnini, ker je presoja odbora za pritožbe glede verjetnosti zmede napačna.
            
         
                
            
            
               Kršitev člena 62(1) Uredbe št. 40/94, ker odbor za pritožbe, potem ko je odločil, da bo izvrševal pristojnosti oddelka za izbris, svoje obravnave ni mogel omejiti le na prejšnjo pravico na podlagi znamke št. 1594704, niti ni mogel zadeve vrniti oddelku za izbris da odloči od drugih uveljavljanih pravicah, ki so že bile obravnavane.